કીર્તિદાન ગઢવીએ તો આ ગીતને મૈત્રીનું અને માતાની ભક્તિનું ગીત ગણાવ્યુ હતુ. ઓસમાણ મીરે આ ગીતનું મુખડું સંભળાવ્યું ત્યારે જ ગીત લોકોમાં ખુબ જ લોકપ્રિય થશે એવો મને વિશ્વાસ હતો એવું જણાવી કીર્તિદાને ઉમેર્યુ હતુ કે, આ નવરાત્રિમાં લોકો માટે આરાધન ગીત, મન મંદિરીયે રહેતી મોગલ, બની રહેશે. આ ગીત લોકોના મન મંદિરમાં સ્થાન પામ્યું હોવાનો આનંદ વ્યક્ત કરતા કીર્તિદાન ગઢવીએ વિદેશમાં પ્રિ-નવરાત્રીની ઉજાણીમાં વ્યસ્ત છે ત્યારે ત્યાં પણ આ ગીત લોકોને ભક્તિભાવમાં તરબોળ કરનારું લાગ્યું હોવાનો ભાવ વ્યક્ત કર્યો. સાથે જ તેમણે ચાહકોનો ધન્યવાદ કરતા કહ્યુ કે, "ચાહકોએ હંમેશની જેમ વધુ એક વખત ગીતને વધાવ્યુ છે. ચાહકોના પ્રેમના કારણે જ કંઈક નવું કરવાની પ્રેરણા મળે છે. આ ગીતમાં પણ મિત્ર ઓસમાણ મીરે લખેલું મુખડુ હતુ.. અને મોગલ માતા પ્રત્યેનો અનન્ય ભાવ હતો.. જેથી હું એ ગીત સાથે જોડાયો. હવે નવરાત્રીમાં ચાહકો આ ગીત વધુ ને વધુ સાંભળે, માણે અને આનંદ કરે એવી ચાહકો પાસે આશા. આ ગીત વધુને વધુ સફળ જાય એવી મા મોગલના ચરણે પ્રાર્થના. માતા આ નોરતે અમારી આ ભેટને સ્વીકારે એવી તેમને પ્રાર્થના."